title: 2005 /38/ES: Rozhodnutie Komisie z 27. decembra 2004 o pridelení ďalších dní neprítomnosti v prístave Holandska v súlade s prílohou V k nariadeniu Rady (ES) č. 2287/2003 (oznámené pod číslom dokumentu K(2004) 5269)

text:
               21.1.2005

               SK

               Úradný vestník Európskej únie

               L 19/75

      ROZHODNUTIE KOMISIE

   z 27. decembra 2004
   o pridelení ďalších dní neprítomnosti v prístave Holandska v súlade s prílohou V k nariadeniu Rady (ES) č. 2287/2003
   (oznámené pod číslom dokumentu K(2004) 5269)
   (Iba holandský text je autentický)
   (2005/38/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2287/2003 z 19. decembra 2003, ktorým sa na rok 2004 stanovujú príležitosti na rybolov a príslušné podmienky pre určité násadové ryby a skupiny násadových rýb, uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (1), najmä na odsek 6 písm. c) jeho prílohy V,
   keďže:

               (1)

               V odseku 6 písm. a) prílohy V k nariadeniu (ES) č. 2287/2003 sa stanovuje počet dní, počas ktorých môžu byť niektoré plavidlá Spoločenstva od 1. februára do 31. decembra 2004 neprítomné v prístave v zemepisných oblastiach určených v odseku 2 uvedenej prílohy.

               (2)

               V odseku 6 písm. c) tejto prílohy sa Komisii umožňuje prideliť ďalšie dni, počas ktorých môže byť plavidlo neprítomné v prístave a súčasne mať na palube ktorékoľvek zo zariadení určených v odseku 4 tejto prílohy na základe výsledkov dosiahnutých od 1. januára 2002 v programoch vyraďovania rybárskych plavidiel, ktorých sa dotýkajú ustanovenia uvedenej prílohy.

               (3)

               Holandsko predložilo údaje o vyraďovaní rybárskych plavidiel, ktoré majú na palube rybárske siete s rozporným brvnom v ústí siete s veľkosťou oka najmenej 80 mm, v rokoch 2002 a 2003.

               (4)

               S ohľadom na predložené údaje by mali byť Holandsku pridelené ďalšie dni pre plavidlá, ktoré majú na palube uvedené rybárske zariadenia definované v odseku 4 písm. b) prílohy V k nariadeniu č. 2287/2003,

         PRIJALA TOTO ROZHODNUTIE:
   Článok 1
   K dňom stanoveným v odseku 6 písm. a) prílohy V k nariadeniu (ES) č. 2287/2003 sa Holandsku pridávajú dva ďalšie dni na každý kalendárny mesiac pre plavidlá, ktoré majú na palube rybárske siete s rozporným brvnom v ústí siete s veľkosťou oka najmenej 80 mm.
   Článok 2
   Toto rozhodnutie je určené Holandskému kráľovstvu.

      V Bruseli 27. decembra 2004

            Za Komisiu

         Joe BORG

            člen Komisie

      (1)  Ú. v. EÚ L 344, 31.12.2003, s. 1. Nariadenie naposledy zmenené a doplnené nariadením (ES) č. 1928/2004 (Ú v. EÚ L 332, 6.11.2004, s. 5).


title: 2011/551/EÚ, Euratom: Rozhodnutie Európskeho parlamentu z  10. mája 2011 o absolutóriu za plnenie rozpočtu Výkonnej agentúry pre vzdelávanie, audiovizuálny sektor a kultúru za rozpočtový rok 2009

text:
               27.9.2011

               SK

               Úradný vestník Európskej únie

               L 250/75

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Výkonnej agentúry pre vzdelávanie, audiovizuálny sektor a kultúru za rozpočtový rok 2009
   (2011/551/EÚ, Euratom)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2009 (1),

               —

               so zreteľom na ročnú účtovnú závierku Európskej únie za rozpočtový rok 2009 [SEK(2010) 963 – C7-0211/2010] (2),

               —

               so zreteľom na konečnú ročnú účtovnú závierku Výkonnej agentúry pre vzdelávanie, audiovizuálny sektor a kultúru za rozpočtový rok 2009,

               —

               so zreteľom na výročnú správu Komisie o následných opatreniach k rozhodnutiam o udelení absolutória za rok 2008 [KOM(2010) 650] a na pracovné dokumenty útvarov Komisie pripojené k tejto správe [SEK(2010) 1437 a SEK(2010) 1438],

               —

               so zreteľom na oznámenie Komisie z 2. júna 2010 s názvom Súhrn výsledkov Komisie v oblasti riadenia za rok 2009 [KOM(2010) 281),

               —

               so zreteľom na výročnú správu Komisie pre orgán udeľujúci absolutórium o vnútorných auditoch vykonaných v roku 2009 [KOM(2010) 447] a na pracovný dokument útvarov Komisie pripojený k tejto správe [SEK(2010) 994],

               —

               so zreteľom na správu Dvora audítorov o ročnej účtovnej závierke Výkonnej agentúry pre vzdelávanie, audiovizuálny sektor a kultúru za rozpočtový rok 2009 spolu s odpoveďami agentúry (3),

               —

               so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 287 Zmluvy o fungovaní Európskej únie (4),

               —

               so zreteľom na odporúčanie Rady z 15. februára 2011 týkajúce sa udelenia absolutória výkonným agentúram za plnenie rozpočtu za rozpočtový rok 2009 (05893/2011 – C7-0054/2011),

               —

               so zreteľom na články 274, 275 a 276 Zmluvy o ES, článok 17 ods. 1 Zmluvy o Európskej únii, články 317, 318 a 319 Zmluvy o fungovaní Európskej únie a články 179a a 180b Zmluvy o Euratome,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), zmenené a doplnené nariadeniami Rady (ES, Euratom) č. 1995/2006 (6) a (ES) č. 1525/2007 (7), a najmä na jeho články 55, 145, 146 a 147,

               —

               so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (8), a najmä na jeho článok 14 ods. 3,

               —

               so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr, poverených určitými úlohami týkajúcich sa riadenia programov Spoločenstva, stanovuje vzorové finančné nariadenie pre výkonné agentúry (9), a najmä na prvý a druhý odsek jeho článku 66,

               —

               so zreteľom na rozhodnutie Komisie 2005/56/ES zo 14. januára 2005, ktorým sa zriaďuje Výkonná agentúra pre vzdelávanie, audiovizuálny sektor a kultúru na riadenie činnosti Spoločenstva v oblasti vzdelávania, audiovizuálneho sektora a kultúry pri uplatňovaní nariadenia Rady (ES) č. 58/2003 (10),

               —

               so zreteľom na článok 76 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanoviská ďalších príslušných výborov (A7-0134/2011),

               A.

               keďže podľa článku 17 ods. 1 Zmluvy o Európskej únii Komisia plní rozpočet a riadi programy a koná tak podľa článku 317 Zmluvy o fungovaní Európskej únie v spolupráci s členskými štátmi na vlastnú zodpovednosť v súlade so zásadou riadneho finančného hospodárenia,

               1.

               udeľuje riaditeľovi Výkonnej agentúry pre vzdelávanie, audiovizuálny sektor a kultúru absolutórium za plnenie rozpočtu agentúry za rozpočtový rok 2009;

               2.

               uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2009, oddiel III – Komisia a výkonné agentúry;

               3.

               poveruje svojho predsedu, aby postúpil toto rozhodnutie, rozhodnutie o absolutóriu za plnenie všeobecného rozpočtu Európskej únie za rozpočtový rok 2009, oddiel III – Komisia a uznesenie, ktoré je ich neoddeliteľnou súčasťou, riaditeľovi Výkonnej agentúry pre vzdelávanie, audiovizuálny sektor a kultúru, Rade, Komisii, Súdnemu dvoru Európskej únie a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ L 69, 13.3.2009.

      (2)  Ú. v. EÚ C 308, 12.11.2010, s. 1.

      (3)  Ú. v. EÚ C 338, 14.12.2010, s. 65.

      (4)  Ú. v. EÚ C 308, 12.11.2010, s. 129.

      (5)  Ú. v. ES L 248, 16.9.2002, s. 1.

      (6)  Ú. v. EÚ L 390, 30.12.2006, s. 1.

      (7)  Ú. v. EÚ L 343, 27.12.2007, s. 9.

      (8)  Ú. v. ES L 11, 16.1.2003, s. 1.

      (9)  Ú. v. EÚ L 297, 22.9.2004, s. 6.

      (10)  Ú. v. EÚ L 24, 27.1.2005, s. 35.


title: Rada ROZHODNUTIE Rady z 9. apríla 2001 o uzatvorení Dočasnej dohody o obchode a záležitostiach, ktoré sa týkajú obchodu medzi Európskym spoločenstvom na jednej strane a bývalou Juhoslovanskou Macedónskou republikou na strane druhej

text:
Dôležité právne oznámenie

|

32001D0330

Úradný vestník L 124 , 04/05/2001 S. 0001 - 0001

		RadaROZHODNUTIE Radyz 9. apríla 2001o uzatvorení Dočasnej dohody o obchode a záležitostiach, ktoré sa týkajú obchodu medzi Európskym spoločenstvom na jednej strane a bývalou Juhoslovanskou Macedónskou republikou na strane druhej(2001/330/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 133 v súvislosti s jej prvým podosekom prvou vetou článku 300 ods. 2,so zreteľom na návrh Komisie,keďže:(1) nie je doriešené nadobudnutie platnosti Stabilizačnej a asociačnej dohody medzi Európskymi spoločenstvami a ich členskými štátmi na jednej strane a bývalou juhoslovanskou Macedónskou republikou na strane druhej, podpísanej v Luxemburgu 9. apríla 2001, je potrebné schváliť Dočasnú dohodu o obchode a záležitostí týkajúcich sa obchodu medzi Európskym spoločenstvom na jednej strane a bývalou Juhoslovanskou Macedónskou republikou na strane druhej.(2) obchodné ustanovenia, obsiahnuté v tejto dohode, majú mimoriadny charakter spojený s politikou vykonávanou v rámci stabilizačného a asociačného procesu a nebudú pre Európsku úniu vytvárať žiadny precedens v obchodnej politike voči tretím krajinám okrem krajín západného Balkánu.(3) táto dohoda by sa preto mala schváliť v mene spoločenstva,ROZHODLA TAKTO:Článok 1Týmto sa v mene spoločenstva schvaľuje Dočasná dohoda o obchode a záležitostiach týkajúcich sa obchodu medzi Európskym spoločenstvom na jednej strane a bývalou Juhoslovanskou Macedónskou republikou na strane druhej, prílohy a protokoly k nej pripojené a vyhlásenia pripojené k Záverečnému aktu.Texty uvedené v prvom odseku sú pripojené k tomuto rozhodnutiu.Článok 2Predseda Rady je týmto oprávnený poveriť v mene spoločenstva osoby, u ktorých bude uložený oznamovací akt uvedený v článku 50 tejto dohody.V Luxemburgu 9. apríla 2001Za RadupredsedaA. Lindh--------------------------------------------------


title: Rozhodnutie Rady 2008/651/SZBP/SVV z  30. júna 2008 o podpísaní Dohody medzi Európskou úniou a Austráliou o spracúvaní a prenose údajov zo záznamu o cestujúcom (PNR) s pôvodom v Európskej únii leteckými dopravcami Austrálskej colnej správe v mene Európskej únie

text:
               8.8.2008

               SK

               Úradný vestník Európskej únie

               L 213/47

         ROZHODNUTIE RADY 2008/651/SZBP/SVV
   z 30. júna 2008
   o podpísaní Dohody medzi Európskou úniou a Austráliou o spracúvaní a prenose údajov zo záznamu o cestujúcom (PNR) s pôvodom v Európskej únii leteckými dopravcami Austrálskej colnej správe v mene Európskej únie
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej články 24 a 38,
   keďže:

               (1)

               Rada 28. februára 2008 rozhodla o poverení predsedníctva, ktorému pomáha Komisia, začať rokovania o Dohode medzi Európskou úniou a Austráliou o spracúvaní a prenose údajov zo záznamu o cestujúcom (PNR) s pôvodom v Európskej únii leteckými dopravcami Austrálskej colnej správe. Tieto rokovania sa úspešne ukončili a vypracoval sa návrh dohody.

               (2)

               Dohoda obsahuje podrobné ubezpečenia o ochrane údajov PNR prenesených z Európskej únie a týkajúcich sa leteckej prepravy cestujúcich do alebo z Austrálie.

               (3)

               Austrália a Európska únia budú pravidelne preskúmavať plnenie vykonávania dohody tak, aby zmluvné strany mohli so zreteľom na takéto preskúmanie prijať opatrenia, ktoré považujú za potrebné.

               (4)

               Táto dohoda by sa mala podpísať s výhradou jej uzavretia k neskoršiemu dátumu.

               (5)

               Článok 15 ods. 2 dohody ustanovuje predbežné vykonávanie odo dňa podpisu. Členské štáty by preto mali od uvedeného dátumu uviesť v súlade s platným vnútroštátnym právom do účinnosti jeho ustanovenia. Vyhlásenie na tento účel sa vykoná pri podpise dohody,

         ROZHODLA TAKTO:
   Článok 1
   Týmto sa v mene Európskej únie a s výhradou jej uzavretia schvaľuje podpísanie Dohody medzi Európskou úniou a Austráliou o spracúvaní a prenose údajov zo záznamu o cestujúcom (PNR) s pôvodom v Európskej únii leteckými dopravcami Austrálskej colnej správe.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Európskej únie s výhradou jej uzavretia.
   Článok 3
   V súlade s článkom 15 ods. 2 dohody sa ustanovenia dohody predbežne vykonávajú odo dňa jej podpisu do nadobudnutia jej platnosti v súlade s platným vnútroštátnym právom. Pripojené vyhlásenie o predbežnom vykonávaní sa má vydať v čase podpisu.

      V Bruseli 30. júna 2008

            Za Radu

            predseda

         D. RUPEL

   PRÍLOHA
   Vyhlásenie, ktoré sa má vydať v mene Európskej únie v čase podpisu Dohody medzi Európskou úniou a Austráliou o spracúvaní a prenose údajov zo záznamu o cestujúcom (PNR) s pôvodom v Európskej únii leteckými dopravcami Austrálskej colnej správe

      „Túto dohodu budú členské štáty až do nadobudnutia jej platnosti vykonávať predbežne, v dobrej viere a v rámci svojho existujúceho vnútroštátneho práva, pričom sa nebudú odchyľovať od právnych predpisov EÚ alebo jej členských štátov ani ich nebudú meniť a dopĺňať.“

    ---documentbreak---

               8.8.2008

               SK

               Úradný vestník Európskej únie

               L 213/49

         PREKLAD
   DOHODA
   medzi Európskou úniou a Austráliou o spracúvaní a prenose údajov zo záznamu o cestujúcom (PNR) s pôvodom v Európskej únii leteckými dopravcami Austrálskej colnej správe
   EURÓPSKA ÚNIA
   na jednej strane a
   AUSTRÁLIA
   na strane druhej
   SO ŽELANÍM účinne predchádzať terorizmu a súvisiacej trestnej činnosti, ako aj inej závažnej trestnej činnosti vrátane organizovanej trestnej činnosti, ktoré majú nadnárodnú povahu, a bojovať proti nim v záujme ochrany svojich demokratických spoločností a spoločných hodnôt,
   UZNÁVAJÚC, že spoločné využívanie informácií je podstatným prvkom boja proti terorizmu a súvisiacej trestnej činnosti, ako aj inej závažnej trestnej činnosti, vrátane organizovanej trestnej činnosti, ktoré majú nadnárodnú povahu, a že využívanie údajov zo záznamu o cestujúcom (PNR) je v tejto súvislosti dôležitým nástrojom,
   UZNÁVAJÚC, že na účely ochrany verejnej bezpečnosti a vynútiteľnosti práva by sa mali ustanoviť pravidlá upravujúce prenos údajov PNR s pôvodom v Európskej únii leteckými dopravcami Austrálskej colnej správe,
   UZNÁVAJÚC význam predchádzania terorizmu a súvisiacej trestnej činnosti, ako aj inej závažnej trestnej činnosti, vrátane organizovanej trestnej činnosti, ktoré majú nadnárodnú povahu, a boja proti týmto činnostiam pri súčasnom dodržiavaní základných práv a slobôd, najmä práva na súkromie a ochranu údajov,
   UZNÁVAJÚC, že právne predpisy na ochranu údajov a politika a zásady v tejto oblasti sa v Európskej únii aj v Austrálii opierajú o spoločný základ a akékoľvek rozdiely vo vykonávaní týchto zásad by nemali predstavovať prekážku pre spoluprácu medzi Európskou úniou a Austráliou podľa tejto dohody,
   SO ZRETEĽOM na článok 17 Medzinárodného paktu o občianskych a politických právach o práve na súkromie,
   SO ZRETEĽOM na článok 6 ods. 2 Zmluvy o Európskej únii týkajúci sa rešpektovania základných práv, a najmä so zreteľom na základné práva na súkromie a ochranu osobných údajov,
   SO ZRETEĽOM na príslušné ustanovenia Colného zákona z roku 1901 (Cth) a najmä jeho článok 64AF, v ktorom sa od všetkých prevádzkovateľov medzinárodnej osobnej leteckej dopravy, ktorí lietajú do Austrálie, z nej alebo cez ňu, vyžaduje, aby na požiadanie poskytli Austrálskej colnej správe údaje PNR v rozsahu, v ktorom sú tieto údaje zhromaždené a uložené v kontrolných systémoch leteckého dopravcu pre rezervácie a odlety konkrétnym spôsobom a v konkrétnej forme; a na zákon o colnej správe z roku 1985 (Cth), zákon o migrácii z roku 1958 (Cth), trestný zákon z roku 1914 (Cth), zákon o ochrane súkromia z roku 1988 (Cth) a zákon o prístupe k informáciám z roku 1982 (Cth),
   BERÚC NA VEDOMIE záväzok Európskej únie zabezpečiť, aby sa leteckým dopravcom s rezervačnými systémami, kontrolnými systémami pre odlety a/alebo údajmi PNR spracúvanými v EÚ nebránilo v dodržiavaní austrálskeho práva, pokiaľ ide o prenos údajov PNR s pôvodom v Európskej únii Austrálskej colnej správe podľa tejto dohody,
   POTVRDZUJÚC, že táto dohoda nezakladá precedens pre budúce diskusie alebo rokovania medzi Európskou úniou a Austráliou, alebo medzi jednou zo zmluvných strán a akýmkoľvek iným štátom, pokiaľ ide o spracúvanie a prenos údajov PNR s pôvodom v Európskej únii alebo akejkoľvek inej formy údajov,
   V SNAHE posilniť a povzbudiť spoluprácu medzi zmluvnými stranami v duchu partnerstva EÚ a Austrálie,
   DOHODLI SA TAKTO:
   Článok 1
   Vymedzenie pojmov
   Na účely tejto dohody:

               a)

               „zmluvné strany“ sú Európska únia (EÚ) a Austrália;

               b)

               „dohoda“ je táto dohoda a jej príloha, vrátane ich prípadných zmien a doplnení dohodnutých zmluvnými stranami. Táto dohoda sa označuje ako dohoda o PNR medzi EÚ a Austráliou;

               c)

               „leteckí dopravcovia“ sú leteckí dopravcovia, ktorí majú rezervačné systémy a/alebo údaje PNR spracúvané na území členského štátu EÚ a vykonávajú leteckú prepravu cestujúcich v medzinárodnej leteckej doprave do Austrálie, z nej alebo cez ňu;

               d)

               „colná správa“ je Austrálska colná správa;

               e)

               „údaje zo záznamu o cestujúcom (údaje PNR)“ je záznam každého cestujúceho obsahujúci údaje o ceste a všetky informácie potrebné na spracovanie rezervácií a ich kontrolu zo strany rezervujúcej alebo zúčastnenej leteckej spoločnosti, ako sú uložené v rezervačných systémoch leteckých dopravcov;

               f)

               „austrálsky systém PNR“ je systém PNR, ktorý používa colná správa po uplynutí prechodného obdobia uvedeného v článku 4 ods. 1 na spracúvanie údajov PNR s pôvodom v EÚ prenesených leteckými dopravcami colnej správe podľa tejto dohody, ako je vymedzené v bode 11 prílohy;

               g)

               „rezervačné systémy“ sú kontrolné systémy leteckého dopravcu pre rezervácie a odlety;

               h)

               „spracúvanie“ je akákoľvek operácia alebo súbor operácií, ktoré sa vykonávajú s osobnými údajmi automatizovanými alebo inými prostriedkami, ako je zhromažďovanie, zaznamenávanie, usporadúvanie, uchovávanie, úprava alebo zmena, vyhľadávanie, nahliadanie do nich, využívanie, sprístupnenie odovzdaním, šírenie alebo poskytovanie iným spôsobom, spájanie alebo kombinovanie, blokovanie, vymazávanie alebo zničenie;

               i)

               „údaje PNR s pôvodom v EÚ“ sú údaje PNR prenesené colnej správe podľa tejto dohody;

               j)

               „závažný trestný čin“ je konanie, ktoré je trestným činom, za ktorý je možné uložiť trest odňatia slobody s hornou hranicou najmenej štyri roky alebo prísnejší trest.

         Článok 2
   Rozsah pôsobnosti
   1.   Austrália zabezpečí, aby colná správa spracúvala údaje PNR s pôvodom v EÚ v súlade s touto dohodou.
   2.   EÚ zabezpečí, aby sa leteckým dopravcom nebránilo v dodržiavaní austrálskeho práva, pokiaľ ide o prenos údajov PNR s pôvodom v EÚ colnej správe podľa tejto dohody.
   Článok 3
   Primeranosť
   Dodržiavanie tejto dohody zo strany colnej správy predstavuje v zmysle príslušného práva v oblasti ochrany údajov EÚ primeranú úroveň ochrany údajov PNR s pôvodom v EÚ prenesených colnej správe na účely tejto dohody.
   Článok 4
   Metóda prístupu
   1.   Colná správa prejde na austrálsky systém PNR, ako je vymedzený v článku 1 písm. f), pokiaľ ide o údaje PNR s pôvodom v EÚ, do dvoch rokov odo dňa podpísania tejto dohody. Počas tohto prechodného obdobia sa odkazy v tejto dohode na prenos údajov PNR chápu tak, že zahŕňajú prístup k údajom PNR zo strany colnej správy v súlade s existujúcim systémom opísaným v odseku 2.
   2.   Počas prechodného obdobia používa colná správa svoj existujúci systém PNR, v ktorom sa ukladajú údaje len za okolností súvisiacich so skúmaním pri prílete na letiskách, alebo ak bol spáchaný trestný čin. Existujúci systém umožňuje elektronický prístup online v reálnom čase k rubrikám s údajmi uvedenými v bode 9 prílohy, ako sú uložené v rezervačných systémoch leteckých dopravcov.
   Článok 5
   Obmedzenie účelu údajov PNR s pôvodom v EÚ
   1.   Colná správa spracúva údaje PNR s pôvodom v EÚ a iné osobné informácie z nich odvodené len na účely predchádzania a boja proti:

               i)

               terorizmu a súvisiacim trestným činom;

               ii)

               závažným trestným činom vrátane organizovanej trestnej činnosti, ktoré majú nadnárodnú povahu, a

               iii)

               útekom pred zatykačom, väzbou alebo trestom odňatia slobody za uvedené trestné činy.

         2.   Údaje PNR s pôvodom v EÚ možno v prípade potreby v jednotlivých prípadoch spracúvať aj na ochranu životne dôležitých záujmov dotknutej osoby alebo iných osôb, najmä ak je ohrozený život dotknutej osoby alebo iných osôb, alebo im hrozí vážna ujma, alebo ak je značne ohrozené verejné zdravie, najmä ak to vyžadujú medzinárodne uznávané normy, ako napríklad Medzinárodné zdravotné predpisy Svetovej zdravotníckej organizácie z roku 2005.
   3.   Okrem toho možno údaje PNR s pôvodom v EÚ v jednotlivých prípadoch tiež spracúvať, ak takéto spracúvanie vyžaduje v konkrétnom prípade súdny príkaz alebo austrálske právo na účely dohľadu nad verejnou správou a jej zodpovednosti, vrátane požiadaviek podľa zákona o prístupe k informáciám z roku 1982 (Cth), zákona o Komisii pre ľudské práva a rovnaké príležitosti z roku 1986 (Cth), zákona o ochrane súkromia z roku 1988 (Cth), zákona o generálnom audítorovi z roku 1997 (Cth) alebo zákona o ombudsmanovi z roku 1976 (Cth). Ak budúce zmeny a doplnenia austrálskeho práva oznámené Austráliou podľa článku 6 rozšíria rozsah údajov PNR s pôvodom v EÚ požadovaných na spracúvanie v súlade s článkom 5 ods. 3, EÚ sa môže odvolať na ustanovenia článkov 10 a 13.
   Článok 6
   Informácie o právnych predpisoch týkajúcich sa dohody
   Colná správa informuje EÚ o prijímaní austrálskych právnych predpisov, ktoré sa priamo týkajú ochrany údajov PNR s pôvodom v EÚ ustanovených v tejto dohode.
   Článok 7
   Ochrana osobných údajov jednotlivcov
   1.   Austrália zabezpečí systém, ku ktorému majú prístup jednotlivci bez ohľadu na ich štátnu príslušnosť alebo krajinu bydliska a ktorý umožňuje prístup k ich vlastným osobným informáciám alebo ich opravu. Ochrana poskytnutá údajom PNR s pôvodom v EÚ uchovávaným agentúrami austrálskej vlády podľa zákona o ochrane súkromia z roku 1988 (Cth) sa uplatňuje bez ohľadu na štátnu príslušnosť alebo krajinu bydliska jednotlivca.
   2.   Colná správa spracúva prijaté údaje PNR s pôvodom v EÚ a zaobchádza s jednotlivcami dotknutými takýmto spracúvaním v úplnom súlade s normami ochrany údajov ustanovenými v tejto dohode a príslušnými austrálskymi právnymi predpismi bez diskriminácie, najmä na základe štátnej príslušnosti alebo krajiny bydliska.
   Článok 8
   Oznamovanie jednotlivcom a verejnosti
   Colná správa poskytne verejnosti vrátane cestujúcej verejnosti informácie o spracúvaní údajov PNR, vrátane všeobecných informácií o orgáne, ktorý bude tieto údaje zhromažďovať, účelu ich zhromažďovania, ochrany poskytnutej údajom, spôsobu a rozsahu, v akom možno údaje sprístupniť, postupov nápravy a kontaktných informácií pre osoby s otázkami alebo obavami.
   Článok 9
   Spoločné preskúmanie vykonávania
   Austrália a EÚ pravidelne uskutočňujú spoločné preskúmanie vykonávania tejto dohody vrátane ochrany údajov a záruk bezpečnosti údajov s cieľom spoločne zabezpečiť efektívne vykonávanie tejto dohody. Pri tomto preskúmaní EÚ zastupuje Generálne riaditeľstvo pre spravodlivosť, slobodu a bezpečnosť Európskej komisie, vrátane zástupcov orgánov na ochranu údajov a orgánov presadzovania práva, a Austráliu zastupuje taký vyšší úradník austrálskej vlády alebo držiteľ úradu, ktorý je vhodný, alebo taký úradník, ktorého po vzájomnej dohode určí každá zo strán. EÚ a Austrália spoločne určia podrobnosti týchto preskúmaní.
   Článok 10
   Riešenie sporov
   Akýkoľvek spor, ktorý vznikol medzi zmluvnými stranami na základe tejto dohody, týkajúci sa jej výkladu, uplatňovania alebo vykonávania sa rieši konzultáciou alebo rokovaním medzi zmluvnými stranami a nepostupuje sa žiadnej tretej strane alebo súdnemu orgánu na rozhodnutie.
   Článok 11
   Zmeny a doplnenia a preskúmanie dohody
   1.   Zmluvné strany sa môžu písomne dohodnúť na zmene a doplnení tejto dohody. Zmena a doplnenie nadobúda platnosť až po tom, ako zmluvné strany ukončili vnútorné postupy, a dňom, na ktorom sa dohodnú zmluvné strany.
   2.   Zmluvné strany môžu uskutočniť preskúmanie ustanovení dohody štyri roky po jej podpísaní. V prípade, že systém PNR sa vykonáva v Európskej únii, táto dohoda sa bez ohľadu na túto lehotu preskúma vtedy, ak to uľahčí fungovanie systému PNR Európskej únie alebo vykonávanie tejto dohody.
   3.   Austrália sa zo všetkých síl snaží uľahčiť fungovanie systému PNR Európskej únie v prípade preskúmania.
   Článok 12
   Pozastavenie toku údajov
   1.   Príslušné orgány v členských štátoch EÚ môžu uplatniť svoje existujúce právomoci na pozastavenie toku údajov colnej správe na účely ochrany jednotlivcov, pokiaľ ide o spracúvanie ich osobných údajov, ak existuje vysoká pravdepodobnosť, že sa porušujú normy ochrany ustanovené v tejto dohode, existuje dôvodné podozrenie, že colná správa neprijíma alebo neprijme primerané a včasné opatrenia na vyriešenie daného prípadu a ďalší prenos údajov by spôsobil bezprostredné riziko vážnej ujmy dotknutých osôb.
   2.   Príslušné orgány v členských štátoch EÚ vynakladajú za daných okolností primerané úsilie na to, aby upozornili colnú správu a poskytli jej možnosť vyjadriť sa týmto spôsobom: každému pozastaveniu musí predchádzať oznámenie v dostatočnom predstihu, v ktorom sa colná správa a príslušné orgány v členských štátoch EÚ snažia dosiahnuť riešenie, ktoré EÚ oznámi Austrálii. Akékoľvek rozhodnutie o uplatnení právomocí podľa tohto článku EÚ oznámi Austrálii.
   3.   Akékoľvek pozastavenie sa skončí, len čo sa zabezpečí dodržiavanie noriem ochrany k spokojnosti Austrálie a príslušných orgánov v členských štátoch EÚ a Austrálii to oznámi EÚ.
   Článok 13
   Ukončenie tejto dohody
   1.   Obe zmluvné strany môžu kedykoľvek ukončiť platnosť tejto dohody oznámením diplomatickou cestou. Ukončenie dohody nadobudne účinnosť deväťdesiat (90) dní odo dňa oznámenia druhej zmluvnej strane.
   2.   Bez ohľadu na ukončenie tejto dohody údaje PNR s pôvodom v EÚ, ktoré majú v držbe príslušné austrálske orgány podľa tejto dohody, budú aj naďalej spracúvané v súlade s normami ochrany údajov v nej ustanovených.
   3.   Táto dohoda a všetky záväzky z nej vyplývajúce okrem záväzku podľa článku 13 ods. 2 strácajú platnosť a účinnosť sedem rokov odo dňa podpisu, ak sa zmluvné strany navzájom nedohodnú na nahradení tejto dohody.
   Článok 14
   Neodchýlenie sa od právnych predpisov
   Táto dohoda sa neodchyľuje od právnych predpisov Austrálie alebo EÚ, alebo jej členských štátov. Touto dohodou sa nezakladá ani nepriznáva žiadne právo ani výhoda žiadnej inej osobe alebo subjektu, súkromnému alebo verejnému, ani žiaden prostriedok nápravy, pokiaľ to nie je v tejto dohode výslovne ustanovené.
   Článok 15
   Nadobudnutie platnosti; Predbežné vykonávanie; Jazyky
   1.   Táto dohoda nadobúda platnosť prvým dňom mesiaca nasledujúceho po mesiaci, v ktorom si zmluvné strany vymenia oznámenia o ukončení vnútorných postupov potrebných na tento účel.
   2.   Predbežne sa vykonáva odo dňa jej podpisu.
   3.   V Bruseli tridsiateho júna dvetisícosem v dvoch pôvodných vyhotoveniach v anglickom jazyku. Dohoda sa vyhotoví aj v bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom zmluvné strany schvália tieto jazykové verzie výmenou diplomatických nót. Verzie v týchto jazykoch sú po schválení rovnako autentické.

         ZA EURÓPSKU ÚNIU

         ZA AUSTRÁLIU

   PRÍLOHA
   Spracúvanie údajov zo záznamu o cestujúcom (PNR) s pôvodom v EÚ zo strany Austrálie

               1.

               Colná správa požaduje údaje PNR s pôvodom v EÚ len tých cestujúcich, ktorí cestujú do Austrálie, z nej alebo cez ňu. To zahŕňa cestujúcich, ktorí prechádzajú cez Austráliu s vízom alebo bez neho. Údaje PNR s pôvodom v EÚ, ku ktorým má prístup colná správa, zahŕňajú všetky údaje PNR, keď trasa cesty cestujúceho alebo zvyčajná trasa konkrétnych letov uvádza austrálske miesto určenia alebo zastávku.

         Sprístupňovanie údajov PNR s pôvodom v EÚ
   Sprístupňovanie v rámci austrálskej vlády

               2.

               Colná správa sprístupňuje len údaje PNR s pôvodom v EÚ na účely uvedené v článku 5 ods. 1 dohody v rámci Austrálie alebo ministerstvám a agentúram austrálskej vlády uvedeným v zozname pripojenom k tejto prílohe, ktorých právomoci sa priamo týkajú článku 5 tejto dohody.

               3.

               Zoznam možno meniť a dopĺňať prostredníctvom výmeny diplomatických nót medzi zmluvnými stranami tak, aby zahŕňal:

                           i)

                           akékoľvek nástupnícke ministerstvo alebo agentúru ministerstiev alebo agentúr uvedených v zozname alebo

                           ii)

                           akékoľvek nové ministerstvá a agentúry zriadené po nadobudnutí platnosti tejto dohody,

                     ktorých právomoci sa priamo týkajú článku 5 ods. 1 tejto dohody.

               4.

               Údaje PNR s pôvodom v EÚ možno sprístupniť len orgánom uvedeným v zozname, ak je to potrebné v odpovedi na konkrétnu písomnú žiadosť a v jednotlivých prípadoch. Colná správa v súlade s bodmi 7 a 8 poskytuje údaje PNR s pôvodom v EÚ len po zhodnotení relevancie tejto konkrétnej žiadosti v rámci účelov tejto dohody. Colná správa vedie záznam o takýchto sprístupneniach.

               5.

               Colná správa nesprístupní orgánom uvedeným v zozname údaje PNR s pôvodom v EÚ hromadne okrem prípadov, keď údaje PNR s pôvodom v EÚ boli anonymizované takým spôsobom, že dotknutú osobu už nemožno identifikovať. Takéto anonymizované údaje orgány uvedené v zozname spracúvajú len na účely vypracovania štatistík, hĺbkových a trendových analýz, longitudinálnych štúdií a profilov súvisiacich s účelmi uvedenými v článku 5 ods. 1 tejto dohody. Colná správa v žiadnom prípade nesprístupní orgánom uvedeným v zozname hromadne žiadne z týchto údajov PNR s pôvodom v EÚ:

                           iv)

                           meno(-á) a priezvisko (-á);

                           vi)

                           iné mená v PNR vrátane počtu cestujúcich v PNR;

                           vii)

                           všetky dostupné kontaktné informácie (vrátane pôvodcu informácií);

                           xvii)

                           všeobecné poznámky vrátane iných doplnkových informácií (OSI), informácií o zvláštnych službách (SSI) a informácií o zvláštnych požiadavkách (SSR), ak obsahujú akékoľvek informácie umožňujúce identifikovať fyzickú osobu;

                           xviii)

                           všetky zhromaždené vopred spracované údaje o cestujúcom (APP) alebo údaje z vopred získaných informácií o cestujúcom (API).

         Sprístupňovanie vládam tretích krajín

               6.

               Colná správa sprístupní údaje PNR s pôvodom v EÚ len orgánom vlády konkrétnej tretej krajiny, ktorých právomoci sa priamo týkajú účelu uvedeného v článku 5 ods. 1 dohody. Každé takéto sprístupnenie sa musí uskutočniť iba v jednotlivom prípade a ak je potrebné na účely predchádzania alebo boja proti trestným činom uvedeným v článku 5 ods. 1 dohody. Colná správa vedie záznam o takýchto sprístupneniach.

         Sprístupňovanie – zákon o colnej správe z roku 1985 (Cth)

               7.

               Každé sprístupnenie podľa bodov 2 až 6 musí byť okrem toho v súlade s článkom 16 zákona o colnej správe z roku 1985 (Cth) a zákonom o ochrane súkromia z roku 1988 (Cth), ktoré v spojení ustanovujú, že osoba, orgán alebo agentúra, ktorým sa osobné informácie sprístupňujú, ich nesmie použiť alebo sprístupniť na žiaden iný účel ako účel, na ktorý sa poskytol tejto osobe, orgánu alebo agentúre.

               8.

               Pri sprístupňovaní údajov PNR s pôvodom v EÚ orgánom austrálskej vlády alebo orgánom vlády tretej krajiny podľa článku 16 zákona o colnej správe z roku 1985 (Cth) colná správa musí sprístupnenie prijímateľovi podmieniť tým, že:

                           i)

                           údaje PNR s pôvodom v EÚ sa nesmú sprístupňovať ďalej bez povolenia colnej správy, ktorá povolenie udelí len na účel uvedený v článku 5 ods. 1 dohody, alebo v prípade orgánov austrálskej vlády na účely podľa článku 5 ods. 2 alebo 3 dohody;

                           ii)

                           prijímateľ musí s takými údajmi PNR s pôvodom v EÚ zaobchádzať ako na účely orgánov činných v trestnom konaní citlivými, dôvernými osobnými informáciami dotknutej osoby;

                           iii)

                           okrem mimoriadnych okolností, keď je ohrozený život alebo fyzická bezpečnosť dotknutej osoby alebo iných osôb, musí prijímateľ na údaje PNR s pôvodom v EÚ uplatňovať normy ochrany údajov rovnocenné s normami ochrany údajov ustanovenými v dohode vrátane noriem týkajúcich sa lehoty uchovávania údajov.

         Druhy zhromažďovaných informácií

               9.

               Druhy zhromažďovaných údajov PNR s pôvodom v EÚ:

                           i)

                           kód lokalizačného PNR;

                           ii)

                           dátum rezervácie/vystavenia letenky;

                           iii)

                           dátum(-y) plánovanej cesty;

                           iv)

                           meno(-á) a priezvisko(-á);

                           v)

                           dostupné informácie z programov pre často cestujúcich pasažierov (frequent flyer) a o výhodách (t. j. bezplatné letenky, vyššia trieda atď.);

                           vi)

                           ďalšie mená v PNR vrátane počtu cestujúcich v rámci jedného PNR;

                           vii)

                           všetky dostupné kontaktné informácie (vrátane pôvodcu informácií);

                           viii)

                           všetky dostupné informácie o platbe/fakturovaní (bez podrobností o iných transakciách uskutočnených kreditnou kartou alebo z účtu, ktoré nesúvisia s cestovnou transakciou);

                           ix)

                           trasa cesty pre konkrétny PNR;

                           x)

                           cestovná kancelária/pracovník cestovnej kancelárie;

                           xi)

                           informácie o zdieľaní kódu;

                           xii)

                           oddelené/rozčlenené informácie;

                           xiii)

                           štatút cestujúceho počas cesty [vrátane potvrdení a štatútu pri registrácii (check-in)];

                           xiv)

                           informácie o letenke vrátane jej čísla, jednosmerných letenkách a automatizovanom výpočte cestovného;

                           xv)

                           všetky informácie o batožine;

                           xvi)

                           informácie o sedadle vrátane čísla sedadla;

                           xvii)

                           všeobecné poznámky vrátane iných doplnkových informácií (OSI), informácií o zvláštnych službách (SSI) a informácií o zvláštnych požiadavkách (SSR);

                           xviii)

                           všetky zhromaždené vopred spracované údaje o cestujúcom (APP) alebo údaje z vopred získaných informácií o cestujúcom (API);

                           xix)

                           všetky doterajšie zmeny v údajoch PNR uvedených v bodoch i) až xviii).

               10.

               Údaje PNR budú niekedy obsahovať určité citlivé údaje, konkrétne o rasovom alebo etnickom pôvode, politických názoroch, náboženskom alebo filozofickom presvedčení, členstve v odborových organizáciách a údaje týkajúce sa zdravia alebo pohlavného života (ďalej len „citlivé údaje s pôvodom v EÚ“). Colná správa odfiltruje všetky takéto citlivé údaje s pôvodom v EÚ a vymaže všetky takéto údaje bez ďalšieho spracovania.

         Prenos údajov PNR s pôvodom v EÚ

               11.

               Colná správa spolupracuje s jednotlivými leteckými dopravcami, aby sa zabezpečilo, že požiadavky na prenos údajov PNR s pôvodom v EÚ sú rozumné, primerané a v súlade s potrebou zabezpečiť aktuálnosť, presnosť a úplnosť údajov PNR s pôvodom v EÚ.
               Za normálnych okolností colná správa vyžaduje prvé odovzdanie údajov PNR s pôvodom v EÚ 72 hodín pred plánovaným odletom a vyžaduje najviac päť rutinných odovzdaní údajov PNR s pôvodom v EÚ, pokiaľ ide o akýkoľvek konkrétny let. Bez ohľadu na 72-hodinovú lehotu môže colná správa okrem toho vyžadovať odovzdania metódou „push“ad hoc, ak je to potrebné na pomoc pri reakcii na konkrétne hrozby pre let alebo skupinu letov, trasu alebo iné okolnosti súvisiace s účelmi vymedzenými v článku 5 ods. 1 tejto dohody. Pri uplatňovaní tejto možnosti bude colná správa konať rozvážne a primerane.

         Uchovávanie údajov

               12.

               Colná správa uchováva údaje PNR s pôvodom v EÚ najviac tri a pol roka odo dňa prijatia údajov PNR colnými orgánmi; po tejto lehote sa údaje môžu archivovať ďalšie dva roky. K archivovaným údajom PNR sa možno dostať len v jednotlivých prípadoch na účely vyšetrovania.

               13.

               Bez ohľadu na bod 12 sa nemusia archivovať žiadne údaje PNR s pôvodom v EÚ anonymizované colnou správou, ale colná správa alebo iné agentúry ich v žiadnom prípade nesmú uchovávať dlhšie ako päť a pol roka odo dňa prijatia údajov PNR colnou správou.

               14.

               Colná správa vymaže údaje PNR s pôvodom v EÚ na konci uvedenej lehoty s výnimkou prípadov ustanovených v bode 15.

               15.

               Údaje, ktoré sa týkajú prebiehajúcich súdnych konaní alebo vyšetrovania trestných činov, možno uchovávať do ukončenia týchto konaní alebo vyšetrovaní. Otázka uchovávania údajov sa bude považovať za súčasť preskúmania podľa článku 11 tejto dohody.

         Prístup a náprava
   Ochrana súkromia

               16.

               Zákonom o ochrane súkromia z roku 1988 (Cth) sa spravuje zhromažďovanie, využívanie, uchovávanie a sprístupňovanie, bezpečnosť a prístup a zmena osobných informácií v držbe väčšiny ministerstiev a agentúr austrálskej vlády. Colná správa podlieha zákonu o ochrane súkromia a vyžaduje sa od nej, aby s údajmi PNR s pôvodom v EÚ nakladala v súlade so zákonom o ochrane súkromia.

         Sprístupňovanie údajov a informácií PNR

               17.

               Údaje PNR, ktoré poskytol jednotlivec alebo ktoré boli sprístupnené v jeho mene, sa na žiadosť jednotlivcovi poskytnú k nahliadnutiu v súlade so zákonom o ochrane súkromia a zákonom o prístupe k informáciám z roku 1982 (Cth). Colná správa nesmie sprístupniť údaje PNR verejnosti s výnimkou poskytnutia k nahliadnutiu dotknutým osobám alebo ich splnomocneným zástupcom v súlade s austrálskym právom. Žiadosti o prístup k osobným informáciám obsiahnutým v údajoch PNR, ktoré poskytol žiadateľ, sa môžu podávať colnej správe.

         Opatrenia na ochranu údajov – zákon o ochrane súkromia z roku 1988 (Cth)

               18.

               Všetky osobné informácie uchovávané colnou správou, ktoré sú „osobnými informáciami“ v zmysle a na účely zákona o ochrane súkromia, musia spĺňať požiadavky zákona o ochrane súkromia týkajúce sa ochrany takýchto informácií. Colná správa musí s informáciami PNR nakladať v súlade so zákonom o ochrane súkromia, najmä pokiaľ ide o zhromažďovanie, využívanie, uchovávanie, bezpečnosť, prístup a pozmeňovanie a sprístupňovanie akýchkoľvek takých údajov.

               19.

               Sťažnosti jednotlivcov týkajúce sa nakladania s údajmi PNR zo strany colnej správy možno podávať priamo colnej správe a podľa zákona o ochrane súkromia komisárovi pre súkromie.

         Opatrenia na ochranu údajov – audity ochrany súkromia

               20.

               Austrálsky nezávislý komisár pre súkromie môže vyšetrovať, či agentúry dodržiavajú zákon o ochrane súkromia, a monitorovať a vyšetrovať rozsah, v ktorom colná správa dodržiava zákon o ochrane súkromia.

               21.

               Podľa zákona o ochrane súkromia colná správa zaviedla opatrenia, aby úrad komisára pre súkromie mohol vykonávať pravidelné formálne audity všetkých aspektov politík a postupov využívania, nakladania a prístupu k údajom PNR s pôvodom v EÚ zo strany colnej správy. Okrem toho má colná správa vlastný vnútorný program auditu zameraný na zabezpečenie najvyšších úrovní ochrany informácií o cestujúcich a údajov PNR s pôvodom v EÚ.

         Opatrenia na ochranu údajov – zákon o prístupe k informáciám z roku 1982 (Cth)

               22.

               Colná správa podlieha zákonu o prístupe k informáciám, ktorý od colnej správy vyžaduje, aby dokumenty sprístupnila každej osobe, ktorá ich o to požiada, s určitými výnimkami uvedenými v zákone. Zákon o prístupe k informáciám vyžaduje, aby sa rozhodnutia o výnimkách vydávali v jednotlivých prípadoch. V zákone o prístupe k informáciám existuje rad výnimiek na ochranu citlivých informácií pred sprístupnením vrátane výnimiek pre dokumenty, ktoré majú vplyv na národnú bezpečnosť, obranu, medzinárodné vzťahy, orgány činné v trestnom konaní, ochranu verejnej bezpečnosti a súkromia. Colná správa oznamuje EÚ každé rozhodnutie týkajúce sa sprístupnenia údajov PNR s pôvodom v EÚ verejnosti podľa zákona o prístupe k informáciám do jedného mesiaca od prijatia rozhodnutia.

               23.

               Žiadosti o opravu údajov PNR uchovávaných v databáze colnej správy možno podávať priamo colnej správe podľa zákona o prístupe k informáciám alebo podľa zákona o ochrane súkromia.

         Opatrenia na ochranu údajov – zákon o ombudsmanovi z roku 1976 (Cth)

               24.

               Cestujúci v leteckej doprave majú na základe zákona o ombudsmanovi z roku 1976 (Cth) právo sa sťažovať federálnemu ombudsmanovi, pokiaľ ide o zaobchádzanie s nimi zo strany colných orgánov počas hraničnej kontroly.

         Opatrenia bezpečnosti údajov PNR colnej správy

               25.

               Colná správa aj naďalej zachová tieto opatrenia bezpečnosti údajov:

                           i)

                           prístup k údajom PNR je obmedzený na niekoľko príslušníkov colnej správy, ktorí sú osobitne splnomocnení najvyšším predstaviteľom colnej správy podľa colného zákona z roku 1901 (Cth) na účely spracúvania údajov PNR, a

                           ii)

                           pre údaje PNR sa zavedie komplexný systém fyzickej a elektronickej bezpečnosti – konkrétne počítačový systém a sieť, ktoré:

                                       a)

                                       izolujú údaje PNR od všeobecného colného prostredia a sú oddelené od všetkých ďalších colných IT systémov a sietí;

                                       b)

                                       nachádzajú sa na bezpečnom mieste colnej správy s obmedzeným prístupom v Austrálii a

                                       c)

                                       vyžadujú si bezpečné a viacúrovňové prihlasovanie na prístup k údajom PNR.

         Vynucovanie

               26.

               Za porušenie austrálskych predpisov a pravidiel o ochrane súkromia a neoprávnené sprístupnenie informácií podľa austrálskeho práva existujú správne, občianskoprávne a trestnoprávne donucovacie opatrenia vrátane práva každej dotknutej osoby na prístup k správnym a súdnym prostriedkom nápravy. Napríklad trestný zákon z roku 1914 (Cth), zákon o verejnej službe z roku 1999 (Cth), zákon o colnej správe z roku 1985 (Cth), zákon o Austrálskej federálnej polícii z roku 1979 (Cth) a vnútorné disciplinárne kódexy agentúr uvedených v pripojenom zozname ustanovujú tresty v prípade porušení vrátane trestu odňatia slobody.

         Spolupráca

               27.

               Colná správa bude s cieľom posilniť policajnú a justičnú spoluprácu podporovať prenos analytických informácií vyplývajúcich z údajov PNR príslušnými orgánmi austrálskej vlády policajným a justičným orgánom dotknutých členských štátov EÚ a podľa potreby Europolu a Eurojustu, ak austrálska vláda vyhodnotí opatrenia na ochranu údajov v jurisdikciách EÚ za primerané.

         Zoznam k tejto prílohe
   V zozname sa v abecednom poradí uvádzajú na účely bodu 2 prílohy tieto orgány:

               1.

               Australian Crime Commission (Austrálska kriminálna komisia);

               2.

               Australian Federal Police (Austrálska federálna polícia);

               3.

               Australian Security Intelligence Organisation (Austrálska bezpečnostná spravodajská organizácia);

               4.

               Commonwealth Director of Public Prosecutions (Federálny vrchný štátny zástupca) a

               5.

               Department of Immigration and Citizenship (Ministerstvo pre imigráciu a občianstvo).


title: 2011/194/EÚ: Rozhodnutie Rady zo 7. marca 2011 o uzavretí Ženevskej dohody o obchode s banánmi medzi Európskou úniou a Brazíliou, Kolumbiou, Kostarikou, Ekvádorom, Guatemalou, Hondurasom, Mexikom, Nikaraguou, Panamou, Peru a Venezuelou a Dohody o obchode s banánmi medzi Európskou úniou a Spojenými štátmi americkými

text:
               4.4.2011

               SK

               Úradný vestník Európskej únie

               L 88/66

         ROZHODNUTIE RADY
   zo 7. marca 2011
   o uzavretí Ženevskej dohody o obchode s banánmi medzi Európskou úniou a Brazíliou, Kolumbiou, Kostarikou, Ekvádorom, Guatemalou, Hondurasom, Mexikom, Nikaraguou, Panamou, Peru a Venezuelou a Dohody o obchode s banánmi medzi Európskou úniou a Spojenými štátmi americkými
   (2011/194/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               V súlade s rozhodnutím Rady 2010/314/EÚ (1) bola 31. mája 2010 v mene Únie podpísaná Ženevská dohoda o obchode s banánmi medzi Európskou úniou a Brazíliou, Kolumbiou, Kostarikou, Ekvádorom, Guatemalou, Hondurasom, Mexikom, Nikaraguou, Panamou, Peru a Venezuelou a 8. júna 2010 Dohoda o obchode s banánmi medzi Európskou úniou a Spojenými štátmi americkými s výhradou ich uzavretia k neskoršiemu dátumu.

               (2)

               Obe uvedené dohody by sa mali schváliť,

         PRIJALA TOTO ROZHODNUTIE:
   Článok 1
   Týmto sa schvaľujú tieto dohody:

               a)

               Ženevská dohoda o obchode s banánmi medzi Európskou úniou a Brazíliou, Kolumbiou, Kostarikou, Ekvádorom, Guatemalou, Hondurasom, Mexikom, Nikaraguou, Panamou, Peru a Venezuelou (2) (ďalej len „Ženevská dohoda“);

               b)

               Dohoda o obchode s banánmi medzi Európskou úniou a Spojenými štátmi americkými (3) (ďalej len „Dohoda EÚ/USA“).

         Článok 2
   Týmto sa predseda Rady poveruje určiť osobu(-y) splnomocnenú(-é) vydať v mene Únie oznámenie v súlade s odsekom 8 písm. a) Ženevskej dohody a odsekom 6 Dohody EÚ/USA s cieľom vyjadriť súhlas Únie s tým, že bude týmito dohodami viazaná.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 7. marca 2011

            Za Radu

            predseda

         CZOMBA S.

      (1)  Ú. v. EÚ L 141, 9.6.2010, s. 1.

      (2)  Ú. v. EÚ L 141, 9.6.2010, s. 3.

      (3)  Ú. v. EÚ L 141, 9.6.2010, s. 6.


title: Rozhodnutie Rady z 22. decembra 1994 o uzatvorení druhého dodatkového protokolu k Európskej dohode medzi Európskymi spoločenstvami a ich členskými štátmi na jednej strane a Bulharskou republikou na strane druhej a k Dočasnej dohode o obchode a záležitostiach súvisiacich s obchodom uzatvorenej medzi Európskym hospodárskym spoločenstvom a Európskym spoločenstvom uhlia a ocele na jednej strane a Bulharskou republikou na strane druhej

text:
Dôležité právne oznámenie

|

31994D0981

Úradný vestník L 378 , 31/12/1994 S. 0001 - 0004 Fínske špeciálne vydanie: Kapitola 11 Zväzok 37 S. 0290  Švédske špeciálne vydanie: Kapitola 11 Zväzok 37 S. 0290

		Rozhodnutie Radyz 22. decembra 1994o uzatvorení druhého dodatkového protokolu k Európskej dohode medzi Európskymi spoločenstvami a ich členskými štátmi na jednej strane a Bulharskou republikou na strane druhej a k Dočasnej dohode o obchode a záležitostiach súvisiacich s obchodom uzatvorenej medzi Európskym hospodárskym spoločenstvom a Európskym spoločenstvom uhlia a ocele na jednej strane a Bulharskou republikou na strane druhej(94/981/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 113 súčasne s článkom 228 ods. 2 a jeho prvou vetou,so zreteľom na závery Európskej rady, ktorá sa konala v Essene 9. a 10. decembra 1994,so zreteľom na návrh Komisie,keďže Komisia dojednala v mene spoločenstiev druhý dodatkový protokol k Dočasnej dohode [1] o obchode a záležitostiach súvisiacich s obchodom a k Európskej dohode s Bulharskou republikou,keďže je nevyhnutné schváliť tento druhý dodatkový protokol,ROZHODLA SA TAKTO:Článok 1Druhý dodatkový protokol k Európskej dohode medzi Európskymi spoločenstvami a ich členskými štátmi, na jednej strane, a Bulharskou republikou, na strane druhej, a k Dočasnej dohode o obchode a záležitostiach súvisiacich s obchodom uzatvorenej medzi Európskym hospodárskym spoločenstvom a Európskym spoločenstvom uhlia a ocele, na jednej strane, a Bulharskou republikou, na strane druhej, sa týmto schvaľuje v mene Európskeho spoločenstva.Text druhého dodatkového protokolu je pripojený k tomuto rozhodnutiu.Článok 2Opatrenia na uplatnenie článku 3 druhého dodatkového protokolu týkajúce sa poľnohospodárskych výrobkov, ktoré spadajú do prílohy II k Zmluve o založení Európskeho spoločenstva a v rámci organizácie spoločného trhu podliehajú systému poplatkov alebo colným prirážkam, a výrobkov, ktoré spadajú do kategórie číselných znakov KN 07119040, 20031020 a 20031030, sa zavedú v súlade s postupom uvedeným v článku 26 nariadenia Rady (EHS) č. 804/68 z 27. júna 1968, ktoré sa týka spoločnej organizácie trhu s mliekom a mliečnymi výrobkami [2], alebo v zodpovedajúcich ustanoveniach iných nariadení zriaďujúcich spoločnú organizáciu poľnohospodárskeho trhu. V prípadoch, keď si uplatňovanie dohody vyžaduje blízku spoluprácu s Bulharskom, Komisia môže podniknúť nevyhnutné kroky na zabezpečenie takejto spolupráce.Článok 3Predseda Rady sa týmto oprávňuje, aby určil osobu, ktorá bude mať plnú moc podpísať druhý dodatkový protokol v mene Európskeho spoločenstva.Predseda Rady oznámi druhej strane v mene Európskeho spoločenstva skutočnosti z článku 8 druhého dodatkového protokolu.V Bruseli 22. decembra 1994Za RaduPredsedaH. Seehofer[1] Ú. v. ES L 323, 23.12.1993, s. 2.[2] Ú. v. ES L 148, 28.6.1968, s. 13. Nariadenie naposledy zmenené a doplnené nariadením (ES) č. 1880/94 (Ú. v. ES L 197, 30.7.1994, s. 21).--------------------------------------------------


title: Rozhodnutie Správnej rady Europolu zo 4. júna 2009 o podmienkach týkajúcich sa spracovania údajov na základe článku 10 ods. 4 rozhodnutia o Europole

text:
               29.12.2009

               SK

               Úradný vestník Európskej únie

               L 348/1

      ROZHODNUTIE SPRÁVNEJ RADY EUROPOLU

   zo 4. júna 2009
   o podmienkach týkajúcich sa spracovania údajov na základe článku 10 ods. 4 rozhodnutia o Europole
   (2009/1010/SVV)
   SPRÁVNA RADA EUROPOLU,
   so zreteľom na rozhodnutie Rady 2009/371/SVV zo 6. apríla 2009 o zriadení Európskeho policajného úradu ( Europol) (1) (ďalej len „rozhodnutie o Europole“), a najmä na jeho článok 10 ods. 4,
   keďže:

               (1)

               Správna rada konajúc na návrh riaditeľa a po porade so spoločným dozorným orgánom má určiť podmienky spracovania údajov na účely určenia toho, či sú tieto údaje relevantné pre úlohy Europolu a či ich možno zahrnúť do jedného z jeho systémov spracovania informácií, najmä pokiaľ ide o prístup k údajom a ich využívanie, ako aj lehoty uchovávania a vymazávania týchto údajov.

               (2)

               Správna rada prijatím tohto rozhodnutia zohľadňuje zásady Dohovoru Rady Európy o ochrane jednotlivcov pri automatizovanom spracúvaní osobných údajov z 28. januára 1981 a odporúčania Výboru ministrov Rady Európy č. R(87)15 zo 17. septembra 1987 o využívaní osobných údajov v policajnom sektore.

               (3)

               Toto rozhodnutie správnej rady sa predloží na schválenie Rade,

         PRIJALA TOTO ROZHODNUTIE:
   Článok 1
   Vymedzenie pojmov
   Na účely tohto rozhodnutia:

               a)

               „osobné údaje“ sú akékoľvek informácie týkajúce sa identifikovanej alebo identifikovateľnej fyzickej osoby: identifikovateľná osoba je osoba, ktorú možno identifikovať priamo alebo nepriamo, najmä odkazom na identifikačné číslo alebo jeden alebo viaceré faktory špecifikujúce jej fyzickú, fyziologickú, mentálnu, ekonomickú, kultúrnu alebo sociálnu identitu;

               b)

               „spracovanie osobných údajov“ znamená operáciu alebo súbor operácií, ktorými sa osobné údaje spracúvajú automatizovanými alebo neautomatizovanými prostriedkami, napríklad zhromažďovaním, zaznamenávaním, usporiadaním, uchovávaním, úpravou alebo zmenou, vyhľadávaním, nahliadnutím, využívaním, zverejnením prenosom, šírením alebo ich sprístupnením iným spôsobom, triedením alebo kombinovaním, blokovaním, vymazaním alebo zničením;

               c)

               „systémy spracovania informácií“ sú Informačný systém Europolu, analytické pracovné súbory a iné systémy na spracúvanie osobných údajov, na ktoré odkazuje článok 10 ods. 1 rozhodnutia o Europole;

               d)

               „Informačný systém Europolu“ je systém, na ktorý odkazuje článok 11 ods. 1 rozhodnutia o Europole;

               e)

               „analytický pracovný súbor“ je súbor otvorený na účely analýzy podľa článku 14 rozhodnutia o Europole;

               f)

               „orgány EÚ“ sú inštitúcie, orgány, úrady a agentúry zriadené Zmluvou o Európskej únii, zmluvami o založení Európskych spoločenstiev alebo na ich základe, ako je uvedené v článku 22 ods. 1 rozhodnutia o Europole;

               g)

               „tretie strany“ sú tretie štáty a organizácie uvedené v článku 23 ods. 1 rozhodnutia o Europole;

               h)

               „riadne splnomocnení zamestnanci Europolu“ sú zamestnanci Europolu, ktorých určil riaditeľ, aby spracúvali osobné údaje v súlade s týmto rozhodnutím.

         Článok 2
   Rozsah pôsobnosti
   Toto rozhodnutie sa vzťahuje na osobné údaje oznámené Europolu na účely zistenia toho, či sú relevantné pre jeho úlohy a či ich možno začleniť do jeho systémov spracovania informácií, s výnimkou:

               a)

               osobných údajov vložených do Informačného systému Europolu podľa článku 13 ods. 1 rozhodnutia o Europole;

               b)

               osobných údajov, ktoré ponúkol členský štát, orgán EÚ alebo tretia strana na začlenenie do konkrétneho analytického pracovného súboru, ako aj osobných údajov vložených do analytického pracovného súboru podľa článku 14 rozhodnutia o Europole;

               c)

               osobných údajov poskytnutých Europolu na začlenenie do iného konkrétneho systému spracovania osobných údajov, na ktorý odkazuje posledná veta odseku 1 článku 10 rozhodnutia o Europole.

         Článok 3
   Prístup a využívanie
   1.   Prístup k osobným údajom, ktoré spracúva Europol podľa tohto rozhodnutia, sa obmedzuje na riadne splnomocnených zamestnancov Europolu.
   2.   Bez toho, aby bolo dotknuté ustanovenie článku 17 rozhodnutia o Europole sa osobné údaje, ktoré spracúva Europol podľa tohto rozhodnutia, využívajú len na účely zistenia toho, či sú tieto údaje relevantné pre úlohy Europolu a či môžu byť začlenené do jeho systémov spracovania informácií.
   3.   Keď Europol zistí, že údaje sú relevantné pre jeho úlohy a môžu sa začleniť do Informačného systému Europolu, navrhne, aby členský štát, ktorý údaje poskytol, zaviedol tieto údaje do Informačného systému Europolu v súlade s článkom 13 ods. 1 rozhodnutia o Europole. Ak členský štát nevyhovie návrhu Europolu, uplatňuje sa článok 5 tohto rozhodnutia.
   Článok 4
   Pravidlá ochrany osobných údajov a bezpečnosti údajov
   1.   Pri spracúvaní osobných údajov podľa tohto rozhodnutia Europol dodržiava pravidlá ochrany osobných údajov a pravidlá bezpečnosti údajov ustanovené v rozhodnutí o Europole, najmä v článkoch 18, 27 a 35 a pravidlá prijaté v uvedenom rozhodnutí na jeho uplatňovanie.
   2.   Ak Europol rozhodne o začlenení takýchto údajov do systémov spracovania informácií alebo o ich vymazaní alebo zničení informuje o tom členský štát, orgán EÚ alebo tretiu stranu, ktoré údaje poskytli.
   Článok 5
   Lehota uchovávania údajov
   1.   Rozhodnutie o využívaní osobných údajov v súlade s článkom 3 ods. 2 sa prijme čo najskôr a vždy najneskôr do šiestich mesiacov od doručenia týchto údajov Europolu.
   2.   Ak sa po uplynutí šesťmesačnej lehoty nedospeje k takémuto rozhodnutiu, príslušné osobné údaje sa musia vymazať alebo zničiť a členský štát, orgán EÚ alebo tretia strana, ktoré údaje poskytli, sa o tom informujú.
   Článok 6
   Zodpovednosť
   Europol zodpovedá za zabezpečenie dodržiavania ustanovení článkov 3, 4 a 5 tohto rozhodnutia.
   Článok 7
   Nadobudnutie účinnosti
   Toto rozhodnutie nadobúda účinnosť v ten istý deň, keď sa začne uplatňovať rozhodnutie o Europole.

      V Haagu 4. júna 2009
      Schválené Radou 30. novembra 2009

            Predseda

         S. CLERTON

      (1)  Ú. v. EÚ L 121, 15.5.2009, s. 37.


title: 2014/28/EÚ: Rozhodnutie Európskej centrálnej banky z  29. augusta 2013 o opatreniach potrebných na príspevok na akumulovanú hodnotu vlastného imania Európskej centrálnej banky a na úpravu pohľadávok národných centrálnych bánk, ktoré zodpovedajú prevedeným devízovým rezervám (ECB/2013/26)

text:
               21.1.2014

               SK

               Úradný vestník Európskej únie

               L 16/47

      ROZHODNUTIE EURÓPSKEJ CENTRÁLNEJ BANKY

   z 29. augusta 2013
   o opatreniach potrebných na príspevok na akumulovanú hodnotu vlastného imania Európskej centrálnej banky a na úpravu pohľadávok národných centrálnych bánk, ktoré zodpovedajú prevedeným devízovým rezervám
   (ECB/2013/26)
   (2014/28/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 30,
   keďže:

               (1)

               Rozhodnutie ECB/2013/28 z 29. augusta 2013 o percentuálnych podieloch národných centrálnych bánk v kľúči na upisovanie základného imania Európskej centrálnej banky (1) ustanovuje úpravu kľúča na upisovanie základného imania Európskej centrálnej banky (ďalej len „kľúč základného imania“) v súlade s článkom 29.3 Štatútu Európskeho systému centrálnych bánk a Európskej centrálnej banky (ďalej len „štatút ESCB) a stanovuje s účinnosťou od 1. januára 2014 nové vážené podiely pridelené každej národnej centrálnej banke (ďalej len „NCB“) v upravenom kľúči základného imania (ďalej len „vážené podiely v kľúči základného imania“).

               (2)

               Úpravy vážených podielov v kľúči základného imania a z nich vyplývajúce zmeny v podieloch národných centrálnych bánk na upísanom základnom imaní ECB si vyžadujú úpravu pohľadávok, ktoré ECB pripísala v prospech národných centrálnych bánk členských štátov, ktorých menou je euro (ďalej len „národné centrálne banky eurozóny“) podľa článku 30.3 štatútu ESCB, a ktoré zodpovedajú príspevkom národných centrálnych bánk eurozóny na devízové rezervy ECB (ďalej len „pohľadávky“). Tie národné centrálne banky eurozóny, ktorých pohľadávky sa zvyšujú v dôsledku zvýšenia ich vážených podielov v kľúči základného imania k 1. januáru 2014, by preto mali uskutočniť vyrovnávací prevod na ECB, zatiaľ čo ECB by mala uskutočniť vyrovnávací prevod na tie národné centrálne banky eurozóny, ktorých pohľadávky sa znižujú v dôsledku zníženia ich vážených podielov v kľúči základného imania.

               (3)

               V súlade so všeobecnými zásadami spravodlivosti, rovnakého zaobchádzania a ochrany oprávnených očakávaní, na ktorých sa zakladá štatút ESCB, by mali národné centrálne banky eurozóny, ktorých pomerný podiel na akumulovanej hodnote vlastného imania ECB sa v dôsledku uvedených úprav zvyšuje, uskutočniť aj vyrovnávací prevod na tie národné centrálne banky eurozóny, ktorých pomerný podiel sa znižuje.

               (4)

               Na účely výpočtu úpravy hodnoty podielu každej NCB eurozóny na akumulovanej hodnote vlastného imania ECB by sa príslušné vážené podiely každej NCB eurozóny v kľúči základného imania do 31. decembra 2013 a s účinnosťou od 1. januára 2014 mali vyjadrovať ako percentuálny podiel na celkovom základnom imaní ECB upísanom všetkými národnými centrálnymi bankami eurozóny.

               (5)

               Preto je potrebné prijať nové rozhodnutie ECB, ktoré zruší rozhodnutie ECB/2013/15 z 21. júna 2013 o opatreniach potrebných na príspevok na akumulovanú hodnotu vlastného imania Európskej centrálnej banky a na úpravu pohľadávok národných centrálnych bánk, ktoré zodpovedajú prevedeným devízovým rezervám (2) bez toho, aby bolo dotknuté uplatňovanie všetkých požiadaviek podľa článku 4 rozhodnutia ECB/2013/15.

               (6)

               Podľa článku 1 rozhodnutia Rady 2013/387/EÚ z 9. júla 2013 o prijatí eura Lotyšskom 1. januára 2014 (3), v súlade s článkom 140 ods. 2 Zmluvy o fungovaní Európskej únie, Lotyšsko spĺňa potrebné podmienky na prijatie eura a výnimka v jeho prospech uvedená v článku 4 Aktu o pristúpení z roku 2003 (4) sa zrušuje s účinnosťou od 1. januára 2014,

         PRIJALA TOTO ROZHODNUTIE:
   Článok 1
   Vymedzenie pojmov
   Na účely tohto rozhodnutia:

               a)

               „akumulovanou hodnotou vlastného imania“ sa rozumie celkový súčet rezervných fondov ECB, účtov precenenia a rezerv zodpovedajúcich rezervným fondom, ktorý ECB vypočíta k 31. decembru 2013. Rezervné fondy ECB a rezervy ECB zodpovedajúce rezervným fondom zahŕňajú bez obmedzenia všeobecnej platnosti „akumulovanej hodnoty vlastného imania“ všeobecný rezervný fond a rezervy na kurzové, úrokové a kreditné riziko a riziko spojené s cenou zlata;

               b)

               „dňom prevodu“ sa rozumie druhý pracovný deň nasledujúci po schválení účtovnej závierky ECB Radou guvernérov za finančný rok 2013.

         Článok 2
   Príspevok na rezervné fondy a rezervy ECB
   1.   Ak sa podiel NCB eurozóny na akumulovanej hodnote vlastného imania v dôsledku zvýšenia jej váženého podielu v kľúči základného imania s účinnosťou od 1. januára 2014 zvyšuje, táto NCB eurozóny prevedie na ECB v deň prevodu sumu určenú podľa odseku 3.
   2.   Ak sa podiel NCB eurozóny na akumulovanej hodnote vlastného imania v dôsledku zníženia jej váženého podielu v kľúči základného imania s účinnosťou od 1. januára 2014 znižuje, ECB prevedie na túto NCB eurozóny v deň prevodu sumu určenú podľa odseku 3.
   3.   Do dňa alebo v deň, keď Rada guvernérov schváli účtovnú závierku ECB za finančný rok 2013, ECB vypočíta a potvrdí každej NCB eurozóny buď sumu, ktorú má táto NCB eurozóny previesť na ECB v prípade podľa odseku 1, alebo sumu, ktorú táto NCB eurozóny obdrží od ECB v prípade podľa odseku 2. S výhradou zaokrúhľovania sa každá suma, ktorá sa prevedie alebo obdrží, vypočítava vynásobením akumulovanej hodnoty vlastného imania absolútnym rozdielom medzi váženým podielom každej NCB eurozóny v kľúči základného imania k 31. decembru 2013 a jej váženým podielom v kľúči základného imania s účinnosťou od 1. januára 2014, pričom sa výsledok vydelí 100.
   4.   Sumy uvedené v odseku 3 sú splatné v eurách k 1. januáru 2014, pričom sa efektívne prevedú v deň prevodu.
   5.   V deň prevodu NCB eurozóny alebo ECB, ktoré majú previesť sumy podľa odseku 1 alebo odseku 2, prevedú tiež oddelene úroky za obdobie od 1. januára 2014 do dňa prevodu z jednotlivých súm, ktoré má takáto NCB eurozóny alebo ECB splatiť. Prevodcovia a príjemcovia týchto úrokov sú tí istí ako prevodcovia a príjemcovia súm, z ktorých tieto úroky vznikli.
   6.   Ak je akumulovaná hodnota vlastného imania menšia ako nula, sumy, ktoré sa majú previesť alebo obdržať podľa odseku 3 a odseku 5, sa vyrovnajú opačne ako tie, ktoré sú uvedené v odseku 3 a odseku 5.
   Článok 3
   Úprava pohľadávok, ktoré zodpovedajú prevedeným devízovým rezervám
   1.   Vzhľadom na to, že úpravy pohľadávok, ktoré zodpovedajú prevádzaným devízovým rezervám v prípade Latvijas Banka, budú upravené v osobitnom rozhodnutí Rady guvernérov o splatení základného imania, prevode devízových rezerv a príspevkov Latvijas Banka do rezervných fondov a rezerv Európskej centrálnej banky, tento článok sa týka úpravy pohľadávok, ktoré zodpovedajú devízovým rezervám prevedeným ostatnými národnými centrálnymi bankami eurozóny.
   2.   Pohľadávky národných centrálnych bánk eurozóny sa upravia s účinnosťou od 1. januára 2014 v súlade s ich upravenými váženými podielmi v kľúči základného imania. Hodnota pohľadávok národných centrálnych bánk eurozóny s účinnosťou od 1. januára 2014 sa ustanovuje v treťom stĺpci tabuľky v prílohe k tomuto rozhodnutiu.
   3.   Na základe tohto ustanovenia a bez potreby ďalších formalít alebo úkonov sa predpokladá, že každá NCB eurozóny 1. januára 2014 previedla alebo obdržala absolútnu hodnotu pohľadávky (v eurách) uvedenú pri jej názve vo štvrtom stĺpci tabuľky v prílohe tohto rozhodnutia, pričom „–“ znamená pohľadávku, ktorú NCB eurozóny prevedie na ECB, a „+“ znamená pohľadávku, ktorú ECB prevedie na NCB eurozóny.
   4.   K prvému dňu prevádzky Transeurópskeho automatizovaného expresného systému hrubého zúčtovania platieb v reálnom čase (ďalej len „TARGET2“), ktorý nasleduje po 1. januári 2014, každá NCB eurozóny buď prevedie, alebo obdrží absolútnu hodnotu sumy (v eurách) uvedenej pri jej názve vo štvrtom stĺpci tabuľky v prílohe tohto rozhodnutia, pričom „+“ znamená sumu, ktorú NCB eurozóny prevedie na ECB, a „–“ znamená sumu, ktorú ECB prevedie na NCB eurozóny.
   5.   V prvý deň prevádzky TARGET2 po 1. januári 2014 NCB eurozóny alebo ECB, ktoré majú previesť sumy podľa odseku 4, prevedú tiež oddelene úroky za obdobie od 1. januára 2014 do dňa tohto prevodu z príslušnej sumy, ktoré má takáto NCB eurozóny alebo ECB splatiť. Prevodcovia a príjemcovia týchto úrokov sú tí istí ako prevodcovia a príjemcovia súm, z ktorých tieto úroky vznikli.
   Článok 4
   Všeobecné ustanovenia
   1.   Úroky, ktoré vzniknú na základe článku 2 ods. 5 a článku 3 ods. 5, sa vypočítajú za každý deň s použitím metódy výpočtu skutočný počet dní/360 pri sadzbe rovnajúcej sa poslednej dostupnej hraničnej úrokovej sadzbe, ktorú Eurosystém použil pri svojich tendroch pre hlavné refinančné operácie.
   2.   Každý prevod podľa článku 2 ods. 1, 2 a 5 a článku 3 ods. 4 a 5 sa uskutočňuje oddelene prostredníctvom TARGET2.
   3.   ECB a národné centrálne banky eurozóny, ktoré sú povinné uskutočniť prevody podľa článku 2, dajú vo vhodnom čase pokyny potrebné na riadne a včasné uskutočnenie týchto prevodov.
   Článok 5
   Nadobudnutie účinnosti a zrušovacie ustanovenie
   1.   Toto rozhodnutie nadobúda účinnosť 1. januára 2014.
   2.   Rozhodnutie ECB/2013/15 sa zrušuje s účinnosťou od 1. januára 2014. Týmto zrušením nie je dotknuté uplatňovanie všetkých požiadaviek uvedených v článku 4 rozhodnutia ECB/2013/15.
   3.   Odkazy na rozhodnutie ECB/2013/15 sa považujú za odkazy na toto rozhodnutie.

      Vo Frankfurte nad Mohanom 29. augusta 2013

            Prezident ECB

         Mario DRAGHI

      (1)  Pozri stranu 53 tohto úradného vestníka.

      (2)  Ú. v. EÚ L 187, 6.7.2013, s. 9.

      (3)  Ú. v. EÚ L 195, 18.7.2013, s. 24.

      (4)  Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia (Ú. v. EÚ L 236, 23.9.2003, s. 33).

      PRÍLOHA

         POHĽADÁVKY, KTORÉ ZODPOVEDAJÚ DEVÍZOVÝM REZERVÁM PREVEDENÝM NA ECB

                  (EUR)

                  NCB eurozóny

                  Pohľadávka zodpovedajúca devízovým rezervám prevedeným na ECB k 31. decembru 2013

                  Pohľadávka zodpovedajúca devízovým rezervám prevedeným na ECB s účinnosťou od 1. januára 2014

                  Výška prevodu

                  Nationale Bank van België/Banque nationale de Belgique

                  1 401 024 414,99

                  1 435 910 942,87

                  34 886 527,88

                  Deutsche Bundesbank

                  10 871 789 515,48

                  10 429 623 057,57

                  – 442 166 457,91

                  Eesti Pank

                  103 152 856,50

                  111 729 610,86

                  8 576 754,36

                  Banc Ceannais na hÉireann/ Central Bank of Ireland

                  643 894 038,51

                  672 637 755,83

                  28 743 717,32

                  Bank of Greece

                  1 129 060 170,31

                  1 178 260 605,79

                  49 200 435,48

                  Banco de España

                  4 782 873 429,96

                  5 123 393 758,49

                  340 520 328,53

                  Banque de France

                  8 190 916 316,35

                  8 216 994 285,69

                  26 077 969,34

                  Banca d’Italia

                  7 218 961 423,55

                  7 134 236 998,72

                  –84 724 424,83

                  Central Bank of Cyprus

                  77 248 740,29

                  87 679 928,02

                  10 431 187,73

                  Latvijas Banka

                  0,00

                  163 479 892,24 (1)

                  163 479 892,24

                  Banque centrale du Luxembourg

                  100 776 863,74

                  117 640 617,24

                  16 863 753,50

                  Bank Ċentrali ta‘ Malta/Central Bank of Malta

                  36 798 912,29

                  37 552 275,85

                  753 363,56

                  De Nederlandsche Bank

                  2 298 512 217,57

                  2 320 070 005,55

                  21 557 787,98

                  Oesterreichische Nationalbank

                  1 122 511 702,45

                  1 137 636 924,67

                  15 125 222,22

                  Banco de Portugal

                  1 022 024 593,93

                  1 010 318 483,25

                  –11 706 110,68

                  Banka Slovenije

                  189 499 910,53

                  200 220 853,48

                  10 720 942,95

                  Národná banka Slovenska

                  398 761 126,72

                  447 671 806,99

                  48 910 680,27

                  Suomen Pankki

                  721 838 191,31

                  728 096 903,95

                  6 258 712,64

                  Spolu (2)

                  40 309 644 424,48

                  40 553 154 707,06

                  243 510 282,58

         (1)  Prevedie sa s účinnosťou od dátumov uvedených v rozhodnutí ECB/2013/53 z 31. decembra 2013 o splatení základného imania, prevode devízových rezerv a príspevkov Latvijas Banka do devízových fondov a rezerv Európskej centrálnej banky.

         (2)  V dôsledku zaokrúhľovania celkový súčet nemusí zodpovedať súčtu všetkých uvedených číselných údajov.